Diari Oficial de la Generalitat Valenciana


Sumari del DOGV 5836, del 27-08-2008 (2008/10749)

Informació pública del Pla Especial Sòl Dotacional.
---------------------------------------------------

### Dades del document

Número de DOGV
:   5836

Data del DOGV
:   27-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10375


Data del document
:   12-08-2008

Organisme emissor
:   Ajuntament de yátova

Tipus de document
:   Informació Pública

Descriptors 

:   * Yátova
    * pla d'urbanisme
    * administració local

Informació pública del Pla Especial Sòl Dotacional. [2008/10384]  
El Ple de l'Ajuntament de Yátova, en sessió extraordinària celebrada el dia 12 d'agost de 2008, va adoptar, entre altres, els acords següents:  
«Primer  
Sotmetre a informació publica, durant el termini d'un mes, amb l'anunci previ en el Diari Oficial de la Comunitat Valenciana i en el diari Levante, el projecte de Pla Especial Sòl Dotacional de Yátova, a l'efecte de consulta i formulació d'al·legacions per qualsevol persona física o jurídica.  
Segon  
Conclòs el termini del tràmit d'informació pública, l'Ajuntament, amb els informes tècnics pertinents previs, resoldrà sobre la seua aprovació provisional, amb introducció de les rectificacions oportunes, i el remetrà a la conselleria competent en urbanisme interessant la seua aprovació definitiva.»  
La informació pública del Pla Especial Sòl Dotacional se subjecta al contingut, terminis i altres condicions que, d'acord amb l'article 562 del Reglament d'Ordenació i Gestió Territorial i Urbanística (ROGTU), s'especifiquen a continuació:  
a) Títol: Pla Especial Sòl Dotacional.  
b) Contingut i àmbit físic:   
Els documents continguts en el pla són els següents:  
A) Memòria informativa.  
B) Memòria justificativa.  
C) Normes urbanístiques.  
D) Plans:   
1. Pla informació sobre protecció sòl no urbanitzable.  
2. Pla informació sobre classificació i qualificació vigent.  
3. Pla cadastre.  
4. Pla ordenació sobre classificació i qualificació planejament modificat.  
5. Pla ordenació sobre protecció sòl no urbanitzable planejament modificat.  
6. Pla d'ordenació detallada.  
S'acompanyen com a documentació complementària l'estudi d'impacte ambiental i l'estudi d'integració paisatgística.  
Els terrenys afectats pel Pla Especial Sòl Dotacional tenen una superfície de 13.008 m2 el seu àmbit físic es determina pels límits següents:  
Nord: sòl urbà.  
Est i sud: sòl no urbanitzable.  
Oest: carrer Dr Peset Aleixandre.  
c) Lloc de consulta: sala de comissions de l'Ajuntament de Yátova (c/ Maestro Romero, núm. 7 de Yátova).  
d) Horari de consulta: d'11.00 a 14.00 hores, de dilluns a divendres, durant el termini d'informació pública. En el mateix horari, els dimarts podran efectuar-se consultes verbals a l'arquitecte redactor del pla, en l'oficina tècnica municipal.  
e) Obtenció de còpies: els interessats poden obtindre còpies de documents i plans del pla i documentació complementària, dirigint-se, en horari de 09.00 a 14.00 hores, a la copisteria següent: CRI Mestalla, carrer del Convent Sant Francesc, 4, 46852 València. Telèfon 881 697 641.  
f) Termini de consulta i al·legacions: un mes, a comptar del dia següent a la publicació d'este anunci en el Diari Oficial de la Comunitat Valenciana.  
g) Aprovació definitiva: conclòs el tràmit d'informació pública, correspon a l'Ajuntament resoldre sobre l'aprovació provisional del pla, amb introducció de les rectificacions oportunes i la seua remissió a la Comissió Territorial d'Urbanisme per a l'aprovació definitiva.  
Durant el període d'informació pública totes les persones, físiques i jurídiques, encara que no tinguen la condició d'interessades, poden consultar tota la documentació escrita, gràfica i cartogràfica integrant del pla i documentació complementària, obrant a este efecte un exemplar complet i diligenciat en l'Ajuntament. Així mateix, podran presentar al·legacions, suggeriments, informes i qualssevol altres documents que estimen oportú aportar en relació amb l'expedient sotmés a informació pública.  
A més, com a via de participació informal, podrà plantejar-se qualsevol suggeriment sobre el pla especial per mitjà d'enviament telemàtic al correu electrònic de l'Ajuntament de Yátova: ayto\_npkgsl@zt.alc.zq  
Yátova, 12 d'agost de 2008.- L'alcalde: Rafael Lisarde Cifre.